CELEX: 
Language: fi
Date: 2020-10-08 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston asetuksen (EU) 2019/516 täydentämisestä määrittelemällä jokaisessa tarkastussyklissä käsiteltävien kysymysten luettelo

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Markkinahintaisen bruttokansantulon yhdenmukaistamisesta sekä neuvoston direktiivin 89/130/ETY, Euratom ja neuvoston asetuksen (EY, Euratom) N:o 1287/2003 kumoamisesta 19 päivänä maaliskuuta 2019 annetun Euroopan parlamentin ja neuvoston asetuksen (EU) 2019/516 (BKTL-asetus)
                  1
                5 artiklan 2 kohdassa siirretään komissiolle valta antaa delegoituja säädöksiä, joissa määritellään jokaisessa tarkastussyklissä käsiteltävien kysymysten luettelo BKTL-tietojen luotettavuuden, kattavuuden ja mahdollisimman suuren vertailukelpoisuuden varmistamiseksi EKT 2010:n mukaisesti.
            
            
               Kysymysluettelon perusteella komissio vahvistaa BKTL-asetuksen 5 artiklan 3 kohdan mukaisesti täytäntöönpanosäädöksillä erityiset toimenpiteet, joiden tarkoituksena on parantaa jäsenvaltioiden BKTL-tietojen vertailukelpoisuutta, luotettavuutta ja kattavuutta.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Valmistellessaan tätä delegoitua säädöstä komissio järjesti asianmukaiset kuulemiset. Bruttokansantuloa käsittelevää komission asiantuntijaryhmää (BKTL-asiantuntijaryhmä) kuultiin komission päätöksen C/2019/3651
                  2
                2 artiklan e alakohdan mukaisesti. Komissio kuuli myös makrotaloustilastoja käsittelevien johtajien ryhmää ja Euroopan tilastojärjestelmän kansallisten tilastolaitosten asiantuntijaryhmää. 
            
            
               Komissio on tiedottanut kuulemisista Euroopan parlamentille ja neuvostolle.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Tämän delegoidun säädöksen tarkoituksena on määritellä jokaisessa tarkastussyklissä käsiteltävien kysymysten luettelo. 
            
            
               Delegoitu säädös liittyy Euroopan talousaluetta (ETA) koskevaan asiaan, joten ETA kuuluu sen soveltamisalaan.
            
            
               Delegoidulla säädöksellä ei ole vaikutuksia EU:n talousarvioon.
            
            
               KOMISSION DELEGOITU ASETUS (EU) …/…,
            
            
               annettu 8.10.2020,
            
            
               Euroopan parlamentin ja neuvoston asetuksen (EU) 2019/516 täydentämisestä määrittelemällä jokaisessa tarkastussyklissä käsiteltävien kysymysten luettelo
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon markkinahintaisen bruttokansantulon yhdenmukaistamisesta sekä neuvoston direktiivin 89/130/ETY, Euratom ja neuvoston asetuksen (EY, Euratom) N:o 1287/2003 kumoamisesta 19 päivänä maaliskuuta 2019 annetun Euroopan parlamentin ja neuvoston asetuksen (EU) 2019/516 (BKTL-asetus)
                  3
                ja erityisesti sen 5 artiklan 2 kohdan,
            
            
               sekä katsoo seuraavaa:
            
         
         
            
               (1)Markkinahintaista bruttokansantuloa (BKTL) koskevien tietojen olisi oltava luotettavia, kattavia ja vertailukelpoisia, ja tätä varten olisi vahvistettava asianmukaisia toimenpiteitä.
            
            
               (2)BKTL-asetuksen 5 artiklan 1 kohdan mukaisesti komissio laatii tiiviissä yhteistyössä BKTL-asiantuntijaryhmän kanssa todentamismallin BKTL-aggregaattien ja niiden osatekijöiden tuottamisessa käytettyjen lähteiden, niiden käytön ja menetelmien todentamiseksi. Todentamismallissa olisi otettava huomioon tässä delegoidussa asetuksessa vahvistettu kysymysluettelo.
            
            
               (3)Komissio on BKTL-tietojen todentamisprosessin, aiemmista tarkastussykleistä saatujen kokemusten ja jäsenvaltioiden kansantalouden tilinpidon asiantuntijoilta saadun palautteen perusteella yksilöinyt kysymykset, joiden avulla varmistetaan BKTL-tietojen luotettavuus, kattavuus ja vertailukelpoisuus,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Luetteloon jokaisessa tarkastussyklissä käsiteltävistä kysymyksistä, joiden avulla varmistetaan BKTL-tietojen luotettavuus, kattavuus ja vertailukelpoisuus, on sisällyttävä seuraavat aiheet:
            
            
               –maantieteellisen alueen määrittely,
            
            
               –asuntopalvelujen arvioimista koskevat periaatteet,
            
            
               –arvonlisäveron palautusten käsittely,
            
            
               –kattavuutta koskevat toimenpiteet,
            
            
               –kantamatta jääneen arvonlisäveron käsittely.
            
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 8.10.2020
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
            
         
         
            
                  
                     (1)
                  
                        EUVL L 91, 29.3.2019, s. 19.
               
               
                  
                     (2)
                  
                        EUVL C 174, 21.5.2019, s. 5.
               
               
                  
                     (3)
                  
                        EUVL L 91, 29.3.2019, s. 19.